উইকিভ্রমণ

উইকিভ্রমণ হল স্বেচ্ছাসেবক লেখকদের দ্বারা লিখিত ভ্রমণের গন্তব্য ও বিষয়গুলোর জন্য একটি বিনামূল্যের ওয়েবভিত্তিক ভ্রমণ নির্দেশিকা। এটি উইকিপিডিয়ার একটি সহপ্রকল্প এবং অলাভজনক উইকিমিডিয়া ফাউন্ডেশন দ্বারা সমর্থিত ও হোস্ট করা হয়। উইকিভ্রমণকে "ভ্রমণ নির্দেশনার উইকিপিডিয়া" বলা হয়েছে। প্রকল্পটি শুরু হয়েছিল যখন উইকিট্র্যাভেলের জার্মান এবং তারপর ইতালীয় সংস্করণের সম্পাদকরা সেপ্টেম্বর ২০০৬ সালে তাদের সম্পাদনা কার্যক্রম এবং বর্তমান বিষয়বস্তুকে একটি নতুন সাইটে স্থানান্তর করার সিদ্ধান্ত নেন। তখন তারা সাইট কপিরাইট লাইসেন্স অনুসারে একটি পদ্ধতি অনুসরণ করেন, যা "ফর্কিং" নামে পরিচিত। ফলস্বরূপ নতুন সাইটটি ১০ ডিসেম্বর ২০০৬-এ "উইকিভয়েজ" নামে কার্যক্রম শুরু করেছিল; যা উইকিভয়েজ ই.ভি. নামে এই উদ্দেশ্যে প্রতিষ্ঠিত জার্মান সংস্থার মালিকানাধীন এবং পরিচালনায় ছিল (যা পরবর্তীতে তার প্রতিনিধি সমিতি হয়)। কপিলেফ্ট লাইসেন্স ক্রিয়েটিভ কমন্স অ্যাট্রিবিউশন-শেয়ারঅ্যালাইকের অধীনে এর বিষয়বস্তু প্রকাশিত হয়। ২০১২ সালে ইন্টারনেট ব্র‍্যান্ডসে বিদ্যমান হোস্টের সমস্যাগুলোর একটি দীর্ঘ ইতিহাসের পরে, উইকিট্রাভেলের ইংরেজি ভাষার সংস্করণ সম্প্রদায়ও তাদের প্রকল্পের জন্য একটি ফর্কিং করার সিদ্ধান্ত নেয়। একটি দ্বিমুখী পদক্ষেপে ইংরেজি উইকিট্রাভেল সম্প্রদায় উইকিভয়েজ ব্র্যান্ডের অধীনে উইকিভ্রমণের সাথে একীভূত হয়। এছাড়াও সমস্ত উইকিভ্রমণ ভাষার সংস্করণগুলো তাদের কার্যক্রমকে অলাভজনক সংস্থা উইকিমিডিয়া ফাউন্ডেশন দ্বারা হোস্ট করার জন্য স্থানান্তরিত করে; যা উইকিপিডিয়ার মত বিশ্বের কয়েকটি বৃহত্তম উইকি-ভিত্তিক সম্প্রদায়কে হোস্ট করে। জড়িত বিভিন্ন সম্প্রদায় এবং উইকিমিডিয়া ফাউন্ডেশনের চুক্তির পর সাইটটি ২০১২ সালের ডিসেম্বরে উইকিমিডিয়া ফাউন্ডেশন সার্ভারে স্থানান্তরিত হয় এবং ১৫ জানুয়ারি ২০১৩ তারিখে, ১২তম উইকিপিডিয়ার বার্ষিকীতে উইকিমিডিয়া প্রকল্প হিসাবে পুরো উইকিভ্রমণ আনুষ্ঠানিকভাবে পুনরায় চালু করা হয়। উইকি মডেল ব্যবহার করে বিশ্বজুড়ে উইকিভ্রমণপিপাসুদের সহযোগিতার মাধ্যমে উইকিভ্রমণ তৈরি করা হয়। নিবন্ধগুলো মহাদেশ থেকে একটি শহরের জেলা পর্যন্ত ভৌগোলিক নির্দিষ্টতার বিভিন্ন স্তরকে কভার করে থাকে। এগুলো যুক্তিগতভাবে একটি অনুক্রমের সাথে সংযুক্ত থাকে, যেটি উল্লেখ করে যে, একটি নিবন্ধে উল্লেখ করা অবস্থানটি অন্য একটি দ্বারা বর্ণিত বৃহত্তর অবস্থানের "অন্তর্ভুক্ত"। প্রকল্পটিতে ভ্রমণ-সম্পর্কিত বিষয়ের নিবন্ধ, ভ্রমণকারীদের জন্য বাক্যাংশ বই এবং প্রস্তাবিত ভ্রমণপথ অন্তর্ভুক্ত রয়েছে। উইকিভ্রমণ হল একটি বহুভাষিক প্রকল্প যা ২৬টি ভাষায় উপলব্ধ, আর প্রতিটি ভাষা-নির্দিষ্ট প্রকল্প স্বাধীনভাবে উন্নয়ন করা হয়েছে। আর একটি উইকিমিডিয়া প্রকল্প হিসেবেও এটি স্বাধীনভাবে শুরু হয়েছিল। উইকিভ্রমণ বিষয়বস্তুকে বিস্তৃতভাবে শ্রেণীবদ্ধ করা হয়েছে: গন্তব্য, ভ্রমণপথ, বাক্যাংশ বই এবং ভ্রমণ প্রসঙ্গ। "Wikivoyage.org Site Info"। Alexa Internet। ডিসেম্বর ২৬, ২০১৮ তারিখে মূল থেকে আর্কাইভ করা। সংগ্রহের তারিখ আগস্ট ৮, ২০১৩।  "WikiVoyage, Wikipedia of travel guides, leaves beta to take on the travel industry"। Huffington Post। ১ জানুয়ারি ২০১৩। সংগ্রহের তারিখ ১১ মার্চ ২০১৫।  Migration FAQ at Wikivoyage, 22:09, December 25, 2012. Retrieved January 16, 2013. The Case of Wikitravel and Wikivoyage Governance Across Borders, July 2012 "Wikipedia parent to launch travel guide with Wikitravel rebels"। Skift.com। জুলাই ১৩, ২০১২। সংগ্রহের তারিখ জানুয়ারি ১৬, ২০১৩।  "Wikimedia Foundation launches Wikivoyage, a free, worldwide travel guide that anyone can edit" (সংবাদ বিজ্ঞপ্তি)। Wikimedia Foundation। সংগ্রহের তারিখ জানুয়ারি ১৫, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; Sitematrix নামের সূত্রটির জন্য কোন লেখা প্রদান করা হয়নি bn.wikivoyage.org - বাংলা উইকিভ্রমণ